চলতি বছরের শুরুর দিকে ব্যাংকগুলোতে তারল্য সঙ্কট বেশি হলে ঋণের সুদহার এক ধাক্কায় বাড়িয়ে দেয় ৩ থেকে ৪ শতাংশ। আমানতের সুদহার বাড়ায় ২ থেকে ৪ শতাংশ। পরে ঋণের সুদহার সিঙ্গেল ডিজিটে নামানোর কথা বলে আমানতের সুদহার এক ধাক্কায় ক্ষেত্রবিশেষ সাড়ে ১০ শতাংশ থেকে ৬ শতাংশে নামিয়ে আনে। যদিও কয়েক দফা আগাম ঘোষণা দিয়েও ঋণের সুদহার এক অঙ্কের ঘরে নামিয়ে আনেননি বেসরকারি ব্যাংকের উদ্যোক্তারা। এতে সুদের বাজারে অস্থিরতা তৈরি হচ্ছে, যা নিয়ে ব্যবসায়ীদের মধ্যে ক্ষোভ দেখা দিয়েছে।